**Automatizētā projektēšana SolidWorks.**

Neformālās izglītības programma

**80 stundas**

Izglītības programmas mērķis:

Veidot pamatprasmes strādāt SolidWorks programmas vidē: patstāvīgi projektēt trīs dimensiju modeļus, veidot atsevišķu detaļu kopsalikumus, kopsalikuma un detalizācijas rasējumus, veidot modeļu attēlošanu reālistiskajā un dinamiskajā veidā.

*Izglītības programmas apguves rezultātā paredzēts iegūt pamatzināšanas un/vai pamatprasmes par attiecīgo tēmu (nav vajadzīgas priekšzināšanas).*

Izglītības programmas saturs:

SolidWorks un tā pamata moduļi. Interfeiss.

Skatu manipulācijas digitālajā telpā.

Detaļu modelēšana - 2D skiču veidošanas pamatrīki, 3D modeļu veidošana.

Materiāla īpašību un citas informācijas par izstrādājumu definēšana.

Kopsalikuma modelēšana. Salāgojuma veidi.

Vienkāršākie simulāciju veidi: izjaukšana un salikšana, animācija, renderēšana.

Tehniskās dokumentācijas veidošana.

Digitālo simulāciju veidi: elastība un stiprība, kinemātika, plūsmas analīze.